PATVIRTINTA

Ukmergės rajono savivaldybės tarybos

2021 m. gegužės d. sprendimu Nr.

**UKMERGĖS RAJONO SAVIVALDYBĖS 2021–2027 METŲ STRATEGINIO PLĖTROS PLANO ĮGYVENDINIMO PRIEŽIŪROS TVARKA**

**I. BENDROSIOS NUOSTATOS**

1. Ši tvarka reglamentuoja Ukmergės rajono savivaldybės 2021–2027 metų strateginio plėtros plano įgyvendinimo priežiūrą, kuri sudaro sąlygas kontroliuoti plano įgyvendinimą, vertinti priemonių poveikį Ukmergės rajono savivaldybei ir prireikus papildyti ar koreguoti strateginį plėtros planą.

2. Strateginio plėtros plano įgyvendinimo priežiūros tvarka apibrėžia plano įgyvendinimo institucinę struktūrą, kasmetinį įgyvendinimo darbų ciklą, įgyvendinimo kriterijų sistemą.

3. Šioje tvarkoje naudojamos sąvokos:

3.1. Strateginis planavimas – procesas, kurio metu nustatomos veiklos kryptys ir būdai vykdyti institucijos misiją, pasiekti numatytus tikslus ir rezultatus, veiksmingai panaudojant finansinius, materialinius ir žmogiškuosius išteklius.

3.2. Ukmergės rajono savivaldybės 2021–2027 metų strateginis plėtros planas (toliau – SPP) – strateginio planavimo dokumentas, kuriame išdėstyta Ukmergės rajono vizija, ilgalaikiai prioritetai, tikslai, uždaviniai ir priemonės planui įgyvendinti.

3.3. Ukmergės rajono savivaldybės strateginis veiklos planas (toliau – SVP) – trumpos trukmės (3 metų) veiklos planavimo dokumentas, kuriame atsižvelgiant į SPP ir kitų Ukmergės rajono savivaldybės tarybos patvirtintų planavimo dokumentų nuostatas, taip pat į aplinkos analizės išvadas, suformuluota misija, strateginiai tikslai, aprašomos vykdomos programos, siekiami rezultatai ir numatomi asignavimai.

3.4. Tikslas (strateginis tikslas) – užsibrėžtas siekis, rodantis planuojamą pasiekti rezultatą per planavimo dokumento įgyvendinimo laikotarpį.

3.5. Uždavinys – per nustatytą laikotarpį planuojama veikla, užtikrinanti planavimo dokumente nustatyto tikslo įgyvendinimą.

3.6. Priemonė – užsibrėžto uždavinio įgyvendinimo būdas (veiksmas), kuriam naudojami žmogiškieji, finansiniai ir materialiniai ištekliai.

3.7. Vertinimo kriterijus – rodiklis, suteikiantis informaciją apie SPP įgyvendinimą.

3.8. Ukmergės rajono savivaldybės strateginio planavimo komisija (toliau – SPK) – Ukmergės rajono savivaldybės tarybos jos įgaliojimų laikui sudaryta komisija, kurią sudaro tarybos nariai. Komisija stebi ir vertina Savivaldybės strateginių planų rengimo procesą, aprobuoja strateginius tikslus bei programas.

3.9. Ukmergės rajono savivaldybės 2021–2027 metų strateginio plėtros plano įgyvendinimo ir priežiūros grupė (toliau – SPPĮPG) – Savivaldybės tarybos sprendimu patvirtinta darbo grupė, kurią sudaro Savivaldybės administracijos darbuotojai, Savivaldybės biudžetinių įstaigų ir Savivaldybės viešųjų įstaigų atstovai.

3.10. Socialiniai ir ekonominiai partneriai – Ukmergės rajono savivaldybės interesų grupių (bendruomenių, vietos veiklos grupių, valstybinių institucijų, asocijuotų verslo ir kitų visuomenės struktūrų) atstovai. Prireikus kviečiami dalyvauti SPK, SPPĮPG darbe.

**II. STRATEGINIO PLĖTROS PLANO ĮGYVENDINIMO PRIEŽIŪROS SISTEMA**

4. SPP įgyvendinimo priežiūros objektai – vizija, prioritetai, tikslai, uždaviniai ir priemonės bei kriterijų sistema, pagal kuriuos yra vykdoma SPP įgyvendinimo priežiūra.

5. SPP įgyvendinimo priežiūros rezultatas – periodiškai teikiama ataskaita, kuri sudaryta iš einamųjų metų kriterijų, vykdymo tendencijų ir pasiūlymų dėl tolesnio SPP įgyvendinimo. Ataskaita rengiama SPP įgyvendinimo priežiūros procese.

6. SPP įgyvendinimo priežiūros institucinę struktūrą sudaro:

6.1. politinis lygmuo;

6.2. administracinis lygmuo.

7. Politinį SPP įgyvendinimo priežiūros lygmenį sudaro:

7.1. Savivaldybės taryba;

7.2. Savivaldybės tarybos komitetai;

7.3. SPK;

7.4. Socialiniai ir ekonominiai partneriai.

8. Administracinį SPP įgyvendinimo priežiūros lygmenį sudaro:

8.1. Savivaldybės administracijos direktorius;

8.2. SPPĮPG;

8.3. Savivaldybės administracijos Strateginio planavimo, investicijų ir verslo plėtros skyrius.

9. SPP įgyvendinimo priežiūros institucinės struktūros subjektų funkcijos:

9.1. Savivaldybės taryba:

9.1.1. priima su SPP įgyvendinimo priežiūra ir koregavimu susijusius sprendimus;

9.1.2. priima sprendimus dėl Savivaldybės biudžeto ir kitų finansinių šaltinių, reikalingų SPP įgyvendinti;

9.1.3. priima sprendimus dėl SPP ir SPPĮPG sudarymo ir jos sudėties keitimo.

9.2. Savivaldybės tarybos komitetai svarsto (pagal kompetenciją) su SPP įgyvendinimo priežiūra ir koregavimu susijusius Savivaldybės tarybai teikiamų sprendimų projektus.

9.3. SPK:

9.3.1. svarsto ir aprobuoja Strateginio planavimo, investicijų ir verslo plėtros skyriaus pateiktas metines SPP įgyvendinimo ataskaitas, gautus pasiūlymus dėl SPP papildymo ir / ar koregavimo;

9.3.2. teikia pasiūlymus dėl SPP įgyvendinimo metinių ataskaitų, SPP koregavimo ateinantiems metams;

9.3.3. svarsto ir aprobuoja Savivaldybės tarybos komitetams ir tarybos posėdžiams teikiamų sprendimų projektus, susijusius su:

9.3.3.1. SPP įgyvendinimo priežiūra ir koregavimu;

9.3.3.2. Savivaldybės biudžeto ir kitais finansiniais ištekliais, reikalingais SPP įgyvendinti.

9.3.4. SPK posėdžius kviečia, nustato jų vietą ir laiką bei jiems pirmininkauja SPK pirmininkas.

9.3.5. SPK sprendimai įforminami protokolais.

9.3.6 SPK protokolus pasirašo SPK primininkas ir protokolavęs asmuo;

9.4. Savivaldybės administracijos direktorius:

9.4.1. atsakingas už SPP įgyvendinimo priežiūrą;

9.4.2. pirmininkauja SPPĮPG;

9.4.3. užtikrina, kad Savivaldybės tarybos posėdžiams teikiami sprendimų projektai, susiję su šios tvarkos 9.3.3 ir 9.5.3 punktais, būtų raštiškai suderinti su SPPĮPG ir SPK.

9.5. SPPĮPG:

9.5.1. koordinuoja ir prižiūri SPP įgyvendinimą;

9.5.2. svarsto ir teikia siūlymus SPK svarbiais socialiniais, ekonominiais ir finansiniais klausimais;

9.5.3. nagrinėja Savivaldybės tarybos posėdžiams teikiamų sprendimų projektus, susijusius su:

9.5.3.1. SPP įgyvendinimu, įgyvendinimo priežiūra ir koregavimu;

9.5.3.2. Savivaldybės biudžeto ir kitais finansiniais ištekliais, reikalingais SPP įgyvendinti;

9.5.4. sprendžia ir analizuoja planavimo ir finansavimo problemas;

9.5.5. SPPĮPG posėdžius kviečia, nustato jų vietą ir laiką bei jiems pirmininkauja Savivaldybės administracijos direktorius;

9.5.6 SPPĮPG sprendimai įforminami protokolais;

9.5.7. SPPĮPG protokolus pasirašo SPPĮPG pirmininkas ir protokolavęs asmuo.

9.6. Strateginio planavimo, investicijų ir verslo plėtros skyrius:

9.6.1. atlieka skyriaus nuostatuose numatytas funkcijas, susijusias su SPP įgyvendinimu ir įgyvendinimo priežiūra;

9.6.2. techniškai aptarnauja SPP ir SPPĮPG, rengia pasiūlymus, posėdžiams skirtus dokumentus, sudaro darbotvarkės projektą, surašo posėdžių protokolus;

9.6.3. kaupia ir saugo SPP ir SPPĮPG posėdžių dokumentus;

9.6.4 apibendrina ir susistemina Savivaldybės administracijos padalinių, Savivaldybės administracijos teritorinių padalinių, biudžetinių įstaigų ir kitų visuomeninių įstaigų ar visuomenės atstovų pateiktus pasiūlymus dėl SPP įgyvendinimo, įgyvendinimo priežiūros ir koregavimo. Apibendrinimus teikia SPPĮPG;

9.6.5. rengia metines SPP įgyvendinimo ataskaitas;

9.6.6. teikia pasiūlymus dėl mokymų, susijusių su SPP įgyvendinimu ir / arba įgyvendinimo priežiūra.

9.7. Socialiniai ir ekonominiai partneriai bei asmenys, kurie įgyvendina SPP, prireikus kviečiami dalyvauti SPK ir SPPĮPG, gali turėti patariamąjį balsą. Pagal kompetenciją teikia informaciją ir pasiūlymus Strateginio planavimo, investicijų ir verslo plėtros skyriui dėl SPP įgyvendinimo, koregavimo ir metinių ataskaitų.

9.8. Ekspertų grupė raštu teikia pasiūlymus Strateginio planavimo, investicijų ir verslo plėtros skyriui dėl atskirų sektorių plėtros bei SPP įgyvendinimo metinės ataskaitos parengimo:

9.8.1. Ekspertų grupės ar kai kurių jos narių darbas užsakomas pagal poreikius ir prireikus gali būti už jį sumokama.

9.9. Visuomenės nariai raštu teikia pasiūlymus dėl SPP įgyvendinimo ir koregavimo Strateginio planavimo, investicijų ir verslo plėtros skyriui.

**III. STRATEGINIO PLĖTROS PLANO ĮGYVENDINIMO PRIEŽIŪROS PROCESAS**

10. SPP įgyvendinimo priežiūros procedūrą sudaro:

10.1. kriterijų apie SPP įgyvendinimą rinkimas;

10.2. metinių rezultatų aptarimas;

10.3. ataskaitų parengimas.

11. Savivaldybė įgyvendina SPP, jo priemones įtraukia į SVP, kurio rengimą reglamentuoja atskiras dokumentas.

12. Savivaldybės biudžetinių įstaigų ir Savivaldybės viešųjų įstaigų vadovai (pagal poreikius) savo įsakymais skiria už strateginį planavimą atsakingus asmenis, nustato jų asmeninę atsakomybę.

13. Strateginio planavimo, investicijų ir verslo plėtros skyrius vykdo SPP įgyvendinimo priežiūrą – renka kriterijus apie SPP vizijos, prioritetų, priemonių įgyvendinimą, analizuoja SPP įgyvendinimo poveikį Ukmergės rajono savivaldybei. Informaciją (statistikos bei apklausų duomenis ir pan.) Strateginio planavimo, investicijų ir verslo plėtros skyrius gauna iš Savivaldybės administracijos padalinių, Savivaldybės administracijos teritorinių padalinių, Savivaldybės biudžetinių ir Savivaldybės viešųjų įstaigų.

14. Kasmet Strateginio planavimo, investicijų ir verslo plėtros skyrius parengia, SPPĮPG aprobuoja, o SPK svarsto SPP įgyvendinimo ataskaitą, kurioje aprašoma praėjusių metų Savivaldybės veikla ir SPP įgyvendinimas bei jo poveikis Ukmergės rajono savivaldybei.

15. Metinę SPP įgyvendinimo ataskaitą tvirtina Ukmergės rajono savivaldybės taryba.

16. Kas trejus metus yra parengiama ataskaita, kurioje vizijos ir prioritetų lygmeniu vertinama SPP įgyvendinimo eiga ir poveikis savivaldybės bei regiono plėtrai. Ataskaitų derinimo tvarka analogiška SPP metinių ataskaitų derinimo tvarkai.

**IV. STRATEGINIO PLĖTROS PLANO ĮGYVENDINIMO IR PRIEŽIŪROS KRITERIJŲ SISTEMA**

17. SPP įgyvendinimo priežiūroje numatyta trijų lygių kriterijų sistema, kuria naudojantis kontroliuojamas SPP priemonių įgyvendinimas ir vertinamas SPP įgyvendinimo poveikis Savivaldybės plėtrai:

17.1. vizijos kriterijai yra pirmojo (aukščiausio) lygio, kurį sudaro 8 pagrindiniai kriterijai (1 priedas). Vizijos kriterijai parodo SPP įgyvendinimo poveikį Savivaldybės plėtrai ir vizijos pasiekimo lygį. Vizijos kriterijams nustatytos siektinos reikšmės iki 2027 m.

17.2. prioritetų kriterijai yra antrojo (vidurinio) lygio, kurį sudaro kriterijai, parodantys SPP įgyvendinimo poveikį keturiems SPP prioritetams (2 priedas);

17.3. priemonių įgyvendinimo kriterijai yra trečiojo (žemiausiojo) lygio. Priemonių lygiu nurodyti kriterijai leidžia įvertinti per metus įgyvendintų SPP priemonių dalį (3 priedas).

18. SPP priemonių įgyvendinimo kriterijams siektinos reikšmės nenustatomos.

19. Kriterijai, nustatyti rengiant SPP, jį įgyvendinant gali būti koreguojami ar papildomi pagal poreikį.

20. Metinėse SPP įgyvendinimo ataskaitose kiekvieno konkretaus kriterijaus pokytis turėtų būti įvertinamas nurodant teigiamus ar neigiamus pokyčius.

**V. STRATEGINIO PLĖTROS PLANO KOREGAVIMAS**

21. SPP koregavimas – tai procedūra, kurios metu SPP prioritetai, tikslai, uždaviniai arba priemonės yra papildomi naujais, keičiami arba atmetami.

22. SPP uždaviniai ir priemonės gali būti keičiami ir peržiūrimi kasmet, tikslai ir prioritetai – ne dažniau negu kas treji metai.

23. Pasiūlymus dėl SPP koregavimo gali teikti suinteresuoti fiziniai ir juridiniai asmenys. Pasiūlymai dėl SPP keitimo teikiami raštu ir / arba elektroniniu paštu Strateginio planavimo, investicijų ir verslo plėtros skyriui (pagal 4 priedą). Pateikti pasiūlymai apsvarstomi SPPĮPG ir SPK. SPP pakeitimų projektai, kurie gali turėti įtakos ateinančių metų biudžetui, gali būti pateikti iki lapkričio 1 d. Ypatingos svarbos pasiūlymai išimties tvarka gali būti teikiami Ukmergės rajono savivaldybės tarybai svarstyti iki gruodžio 1 d.

 Ukmergės rajono savivaldybės

 2021–2027 metų strateginio

 plėtros plano įgyvendinimo

 priežiūros tvarkos

 1 priedas

**Ukmergės rajono vizija:**

|  |
| --- |
| *Ukmergės rajonas – istorinę atmintį puoselėjantis kraštas Lietuvos kryžkelėje, kuriame patogu ir sveika gyventi, verta investuoti ir kurti ateitį.* |

**VIZIJOS KRITERIJAI**

|  |  |  |  |  |
| --- | --- | --- | --- | --- |
| **Nr.** | **Kriterijus** | **Informacijos šaltinis** | **Esama situacija** | **2027 m.** |
|  | Nuolatinių gyventojų skaičius metų pradžioje | Lietuvos statistikos departamentas | 33 482 (2020 m. pradžioje) | 33 000 (2027 m. pradžioje) |
|  | Migracijos saldo | Lietuvos statistikos departamentas | -102 (2019 m.) | 16  |
|  | Gyventojų užimtumo lygis, proc. (15-64 m.) | Lietuvos statistikos departamentas | 64,7 (2019 m.) | 73,0  |
|  | Tiesioginės užsienio investicijos metų pabaigoje:1. mln. Eur
2. tenkančios vienam gyventojui, Eur
 | Lietuvos statistikos departamentas | 1. 69,29 (2019 m.)
2. 2 069 (2019 m.)
 | 1. 87,77
2. 2 750
 |
|  | Materialinės investicijos:1. tūkst. Eur
2. tenkančios vienam gyventojui, Eur
 | Lietuvos statistikos departamentas | 1. 49 265 (2019 m.)
2. 1462 (2019 m.)
 | 1. 62 407
2. 1955
 |
|  | Veikiančių ūkio subjektų skaičius, tenkantis 1000-iui gyventojų | Lietuvos statistikos departamentas | 23,3 (2020 m.) | 27,7 (2027 m. pradžioje) |
|  | Bendras vidutinis mėnesinis darbo užmokestis:1. bruto, Eur
2. skirtumas nuo Lietuvos vidurkio, Eur
 | Lietuvos statistikos departamentas | 1. 1 109,7 (2019 m.)
2. -186,7 (2019 m.)
 | 1. 1 488,6
2. 130,0
 |
|  | Lietuvos savivaldybių indeksas, vieta tarp mažųjų savivaldybių[[1]](#footnote-1) | Lietuvos laisvosios rinkos institutas | 36-39  | 1-15 |

 Ukmergės rajono savivaldybės

 2021–2027 metų strateginio

 plėtros plano įgyvendinimo

 priežiūros tvarkos

 2 priedas

**PRIORITETŲ KRITERIJAI**

| **Nr.** | **Kriterijus** | **Informacijos šaltinis** | **Esama situacija** | **2027 m.** |
| --- | --- | --- | --- | --- |
| 1 PRIORITETAS. PALANKIOS VERSLUI IR INOVACIJOMS APLINKOS KŪRIMAS IR GYVENIMO KOKYBĖS GERINIMAS |
| 1.1 tikslas. Kurti palankią investicinę aplinką verslui |
| 1.1.1 | SVV subjektų, kuriems suteikta parama, skaičius per metus (vnt.) | URSA Strateginio planavimo, investicijų ir verslo plėtros skyrius | 28 | 35 |
| 1.1.2 | Veikiančių ūkio subjektų skaičius metų pradžioje (vnt.) | Lietuvos statistikos departamentas | 779 (2020 m.) | 820 |
| 1.2 tikslas. Formuoti rajono unikalumą ir išskirtinumą |
| 1.2.1 | Parodų, mugių ir kitų renginių, kuriuose dalyvauta, skaičius (vnt.) | URSA Švietimo, kultūros ir sporto skyrius | 6 | 48 (per visą laikotarpį) |
| 1.2.2 | Sutvarkytų ir pritaikytų visuomenei kultūros paveldo objektų skaičius (vnt.) | URSA Švietimo, kultūros ir sporto skyrius | 0 | 4 (per visą laikotarpį) |
| 1.2.3 | Apgyvendinimo įstaigose suteiktų nakvynių skaičius (vnt.) | Lietuvos statistikos departamentas | 13 255 (2019 m.) | 14 353 (2027 m.) |
| 1.2.4 | Naujai įrengtų / modernizuotų turizmo traukos objektų skaičius (vnt.) | URSA Švietimo, kultūros ir sporto skyrius | 12 (2019 m.) | 24 (per visą laikotarpį) |
| 1.2.5 | Sukurtų ir (arba) atnaujintų turizmo maršrutų skaičius (vnt.) | URSA Švietimo, kultūros ir sporto skyrius | 9 (2020 m.) | 14 (per visą laikotarpį) |
| 1.3 tikslas. Stiprinti administracinius gebėjimus ir gerinti valdymo kokybę |
| 1.3.1 | Įdiegtų ir (arba) atnaujintų IT sistemų (vnt.) | URSA Informacinių technologijų ir viešųjų ryšių skyrius | 0 | 10 (per visą laikotarpį) |
| 1.3.2 | Įgyvendintų priemonių, skirtų grįžtamajam ryšiui gauti, skaičius (vnt.) | URSA Informacinių technologijų ir viešųjų ryšių skyrius | 0 | 14 (per visą laikotarpį) |
| 2 PRIORITETAS. SUBALANSUOTA UKMERGĖS RAJONO PLĖTRA |
| 2.1 tikslas. Užtikrinti tolygų miesto vystymąsi |
| 2.1.1 | Parengtų, koreguotų ir keistų teritorijų planavimo dokumentų skaičius (vnt.) | URSA Urbanistikos ir infrastruktūros skyriusURSA Strateginio planavimo, investicijų ir verslo plėtros skyrius | 0 | 6 |
| 2.1.2 | Parduoto nereikalingo savivaldybei turto skaičius (vnt.) | URSA Urbanistikos ir infrastruktūros skyriusURSA Turto ir įmonių valdymo skyriusURSA Strateginio planavimo, investicijų ir verslo plėtros skyrius | 18 | 50 |
| 2.1.3 | Naujų būstų skaičius (vnt.) | URSA Urbanistikos ir infrastruktūros skyriusURSA Turto ir įmonių valdymo skyriusURSA Strateginio planavimo, investicijų ir verslo plėtros skyrius | 0 | 15 |
| 2.1.4 | Sukurtų, sutvarkytų ir pritaikytų viešųjų erdvių, skaičius (vnt.) | URSA Urbanistikos ir infrastruktūros skyriusURSA Švietimo, kultūros ir sporto skyrius | 0 | 7 (per visą laikotarpį) |
| 2.2 tikslas. Kurti modernią, inovatyvią ir darnią aplinką |
| 2.2.1 | Įsigytų netaršių viešojo transporto priemonių skaičius (vnt.) | UAB „Ukmergės autobusų parkas“ | 0 | 2 (per visą laikotarpį) |
| 2.2.2 | Viešojo transporto maršrutais pervežamų keleivių apyvarta (mln. keleivio kilometrų) | Lietuvos statistikos departamentas | 7,0 (2019 m.) | 7,0  |
| 2.2.3 | Sukurtų trasų skaičius (vnt.) | URSA Urbanistikos ir infrastruktūros skyrius | 0 | 1 |
| 2.2.4 | Išrūšiuotų atliekų kiekio dalis nuo viso atliekų kiekio (proc.)  | URSA Viešosios tvarkos ir aplinkosaugos skyrius | 28 (2019 m.) | 40  |
| 2.2.5 | Centralizuota vandens tiekimo / nuotekų tvarkymo sistema besinaudojančių gyventojų dalis (proc.) | UAB „Ukmergės vandenys“ | 72,9 / 67,2 | 78,0 / 72,0 |
| 2.2.6 | Rekonstruotų ir naujai nutiestų gatvių ilgis (km) | URSA Urbanistikos ir infrastruktūros skyrius | 1,025 | 21,0 (per visą laikotarpį) |
| 2.2.7 | Naujai apšviestų takų, gatvių ir kelių ilgis (km) | URSA Urbanistikos ir infrastruktūros skyrius | 0 | 9 (per visą laikotarpį) |
| 3 PRIORITETAS. ATVIRA, KŪRYBIŠKA, BESIMOKANTI, VERŽLI IR PAŽANGI UKMERGĖS KRAŠTO BENDRUOMENĖ |
| 3.1 tikslas. Diegti inovatyvią ir kokybišką švietimo sistemą  |
| 3.1.1 | 1–5 m. vaikų ugdymo aprėptis (proc.)  | URSA Švietimo, kultūros ir sporto skyrius | 73,2  | 80 |
| 3.1.2 | Mokinių, dalyvaujančių neformaliojo švietimo veikloje, dalis (proc.) | Lietuvos statistikos departamentasURSA Švietimo, kultūros ir sporto skyrius | 75 | 78 |
| 3.1.3 | Mokyklų, taikančių sveikos mitybos principus, skaičius (vnt.) | URSA Švietimo, kultūros ir sporto skyrius | 2 | 15 (per visą laikotarpį) |
| 3.1.4 | Atnaujintų ir modernizuotų ugdymo įstaigų skaičius (vnt.) | URSA Švietimo, kultūros ir sporto skyrius | 2 | 7 (per visą laikotarpį) |
| 3.2 tikslas. Skatinti aktyvų kultūrinį gyvenimą |
| 3.2.1 | Teikiamų kultūros paslaugų, skaičius (vnt.) | URSA Švietimo, kultūros ir sporto skyrius | 0 | 4 (per visą laikotarpį) |
| 3.2.2 | Kultūros centrų, meno mėgėjų kolektyvų dalyvių, skaičius (asmenys) | Lietuvos statistikos departamentas | 1 223 (2019 m.) | 1300 |
| 3.2.3 | Meno mėgėjų kolektyvų skaičius (vnt.) | Lietuvos statistikos departamentas | 89 | 100 |
| 3.2.4 | Muziejų lankytojų skaičius (tūkst. vnt.) | Lietuvos statistikos departamentas | 21,0 (2019 m.) | 27,5  |
| 3.3 tikslas. Ugdyti sportišką bendruomenę, siejant laisvalaikį su sportinėmis ir sveikatinimo veiklomis |
| 3.3.1 | Sporto organizacijų skaičius (vnt.)  | URSA Švietimo, kultūros ir sporto skyrius | 22 | 24 |
| 3.3.2 | Sporto ir sveikatingumo renginių skaičius (vnt.) | URSA Švietimo, kultūros ir sporto skyrius | 228 | 230 |
| 3.3.3 | Sporto ir sveikatingumo renginių dalyvių skaičius (asmenys) | Lietuvos statistikos departamentas | 9 900 | 10 000 |
| 3.4 tikslas. Kurti jaunimo saviraiškos ir savirealizacijos galimybes |
| 3.4.1 | Jaunimo iniciatyvų įgyvendinimui skirta parama (Eur) | URSA Jaunimo reikalų koordinatorė | 1048 (2020 m.) | 12 000 (per visą laikotarpį) |
| 3.4.2 | Jaunimo savanorišką tarnybą atlikusių jaunų žmonių skaičius (asmenys) | URSA Jaunimo reikalų koordinatorė | 11 (2020 m.) | 100 (per visą laikotarpį) |
| 4 PRIORITETAS. SVEIKAS IR AKTYVUS, SOCIALIAI ATSAKINGAS BENDRUOMENIŠKAS KRAŠTAS |
| 4.1 tikslas. Kurti pažangią ir lanksčią sveikatos apsaugos sistemą |
| 4.1.1 | Šeimos gydytojų skaičius 1000-iui gyventojų | URSA Savivaldybės gydytoja | 0,8 (2020 m.) | 0,9 |
| 4.1.2 | Valstybinių prevencinių programų vykdymas rajone (proc.):a) Gimdos kaklelio piktybinių navikų b) Storosios žarnos vėžio c) Krūties vėžiod) Širdies ir kraujagyslių ligų prevencijos e) Priešinės liaukos vėžio | URSA Savivaldybės gydytoja | a) 22b) 30c) 38d) 26e) 12 | a) 60b) 60c) 60d) 60e) 60 |
| 4.2 tikslas. Užtikrinti socialinę atsakomybę ir mažinti socialinę atskirtį |
| 4.2.1 | Savivaldybės biudžeto dalis, tenkanti socialinėms paslaugoms (proc.)  | URSA Socialinės paramos skyrius | 9 | 15 |
| 4.2.2 | Socialinių darbuotojų ir socialinių darbuotojų padėjėjų, tobulinusių kvalifikaciją, skaičius (asmenys) | URSA Socialinės paramos skyrius | 134 | 155 |
| 4.2.3 | Ilgalaikę (trumpalaikę) socialinę globą institucijoje gavusių senyvo amžiaus, neįgalių asmenų skaičius (asmenys) | URSA Socialinės paramos skyrius | 211 | 300 |
| 4.2.4 | Socialinės rizikos šeimų skaičius (vnt.)  | Lietuvos statistikos departamentas | 208 (2018 m.) | 190 |
| 4.2.5 | Vaikų, augančių socialinės rizikos šeimose, skaičius (asmenys) | Lietuvos statistikos departamentas | 427 (2018 m.) | 380 |
| 4.2.6 | Pagalbą į namus gavusių asmenų skaičius (asmenys)  | URSA Socialinės paramos skyrius | 217 (2019 m.)  | 222 |
| 4.3 tikslas. Skatinti darnią ir saugią bendruomenę |
| 4.3.1 | Užregistruotų nusikaltimų skaičius, tenkantis 100 tūkst. gyventojų (vnt.)  | Lietuvos statistikos departamentas | 1 520 (2019 m.) | 1 269  |
| 4.3.2 | Ištirtų nusikaltimų dalis (proc.)  | Lietuvos statistikos departamentas | 57,0 (2018 m.) | 60,0 |
| 4.3.3 | Veikiančių vietos veiklos grupių, nevyriausybinių, bendruomeninių organizacijų skaičius (vnt.) | URSA Strateginio planavimo, investicijų ir verslo plėtros skyrius | 142 | 150 |

 Ukmergės rajono savivaldybės

 2021–2027 metų strateginio

 plėtros plano įgyvendinimo

 priežiūros tvarkos

 3 priedas

**PRIEMONIŲ ĮGYVENDINIMO LYGIO KRITERIJAI**

**IŠ VISO (VISI PRIORITETAI)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Metai | 2021 | 2022 | 2023 | 2024 | 2025 | 2026 | 2027 | Iš viso |
| Įgyvendintų priemonių dalis, proc. |  |  |  |  |  |  |  |  |
| Planuota priemonių, vnt. |  |  |  |  |  |  |  |  |
| Įgyvendinta priemonių, vnt. |  |  |  |  |  |  |  |  |
| Vykdoma priemonių, vnt. |  |  |  |  |  |  |  |  |

**1 PRIORITETAS. PALANKIOS VERSLUI IR INOVACIJOMS APLINKOS KŪRIMAS IR GYVENIMO KOKYBĖS GERINIMAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Metai | 2021 | 2022 | 2023 | 2024 | 2025 | 2026 | 2027 | Iš viso |
| Įgyvendintų priemonių dalis, proc. |  |  |  |  |  |  |  |  |
| Planuota priemonių, vnt. |  |  |  |  |  |  |  |  |
| Įgyvendinta priemonių, vnt. |  |  |  |  |  |  |  |  |
| Vykdoma priemonių, vnt. |  |  |  |  |  |  |  |  |

**2 PRIORITETAS. SUBALANSUOTA UKMERGĖS RAJONO PLĖTRA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Metai | 2021 | 2022 | 2023 | 2024 | 2025 | 2026 | 2027 | Iš viso |
| Įgyvendintų priemonių dalis, proc. |  |  |  |  |  |  |  |  |
| Planuota priemonių, vnt. |  |  |  |  |  |  |  |  |
| Įgyvendinta priemonių, vnt. |  |  |  |  |  |  |  |  |
| Vykdoma priemonių, vnt. |  |  |  |  |  |  |  |  |

**3 PRIORITETAS. ATVIRA, KŪRYBIŠKA, BESIMOKANTI, VERŽLI IR PAŽANGI UKMERGĖS KRAŠTO BENDRUOMENĖ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Metai | 2021 | 2022 | 2023 | 2024 | 2025 | 2026 | 2027 | Iš viso |
| Įgyvendintų priemonių dalis, proc. |  |  |  |  |  |  |  |  |
| Planuota priemonių, vnt. |  |  |  |  |  |  |  |  |
| Įgyvendinta priemonių, vnt. |  |  |  |  |  |  |  |  |
| Vykdoma priemonių, vnt. |  |  |  |  |  |  |  |  |

**4 PRIORITETAS. SVEIKAS IR AKTYVUS, SOCIALIAI ATSAKINGAS BENDRUOMENIŠKAS KRAŠTAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Metai | 2021 | 2022 | 2023 | 2024 | 2025 | 2026 | 2027 | Iš viso |
| Įgyvendintų priemonių dalis, proc. |  |  |  |  |  |  |  |  |
| Planuota priemonių, vnt. |  |  |  |  |  |  |  |  |
| Įgyvendinta priemonių, vnt. |  |  |  |  |  |  |  |  |
| Vykdoma priemonių, vnt. |  |  |  |  |  |  |  |  |

 Ukmergės rajono savivaldybės

 2021–2027 metų strateginio

 plėtros plano įgyvendinimo

 priežiūros tvarkos

 4 priedas

**UKMERGĖS RAJONO SAVIVALDYBĖS 2021–2027 METŲ STRATEGINIO PLĖTROS PLANO PRIEMONIŲ SĄRAŠO KOREGAVIMO / PAPILDYMO FORMA**

1. Ukmergės rajono savivaldybės 2021–2027 metų strateginio plėtros plano priemonių sąrašo *(pasirinkti reikiamą):*
	1. Koregavimas

Prioriteto Nr. \_\_\_\_\_\_,

Tikslo Nr. \_\_\_\_\_\_,

Uždavinio Nr. \_\_\_\_\_\_,

Koreguojamos priemonės pavadinimas

|  |
| --- |
|  |
|  |

* 1. Papildymas nauja priemone

 Prioriteto Nr. \_\_\_\_\_\_,

Tikslo Nr. \_\_\_\_\_\_,

Uždavinio Nr. \_\_\_\_\_\_,

Siūlomos priemonės pavadinimas

|  |
| --- |
|  |
|  |

1. Pasiūlymą pateikusio asmens vardas, pavardė, darbovietė, pareigos

|  |
| --- |
|  |
|  |

1. Priemonės koregavimo / papildymo poreikio trumpas pagrindimas

|  |
| --- |
|  |
|  |
|  |
|  |

1. Priemonės aprašymas

|  |  |  |  |  |
| --- | --- | --- | --- | --- |
| Nr. | Priemonės pavadinimas | Kriterijus | Įgyvendinimo laikotarpis | Atsakinga institucija |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(vardas, pavardė) (data) (parašas)

1. Lietuvos savivaldybių indeksas yra kasmetinis LLRI leidinys (pradėtas leisti 2011 m.). Jis parodo, kiek ir kaip savivaldybėse yra užtikrinama žmogaus ekonominė laisvė. LLRI šiuo tyrimu siekia padėti savivaldybėms įsivertinti, pasimokyti iš kitų savivaldybių. Taip pat paskatinti keistis ir tobulėti – kad gyventojams, investuotojams ir savivaldybių darbuotojams jų savivaldybėje gyventi ir dirbti būtų geriau, naudingiau, paprasčiau. Vertinamos gyventojams ir investuotojams svarbiausios sritys, kuriose sprendimus priima savivaldybės. Tarp jų – komunalinis ūkis ir transportas, švietimas, sveikata, socialinė rūpyba, mokesčiai, biudžetas, turto valdymas, administracija bei investicijos ir plėtra. [↑](#footnote-ref-1)